text: pasensya na apan dili man god kita pareha. - Baybayon
  pasensya na apan dili man god kita pareha.
  gipahinungtan ko lang ang akong gibati
  sama kini sa kanal nga imong
  dayon imong gibiyaan samtang
  mikusog og agas ang ulan
  karon mibuswak ang tubig
  milanab sa kasagbotan
  mianib sa mga kalapokan
  ang mga moagi dinhi makaingon
  nganong wala man ninyo kini
  grabahe
  tan-awa nangalapok
  nangahugaw na hinoon ang among
  dili mapugngan ang mga pinugngan
  kon makagawas kini
  wagas kon makaeskapo kini
  dili na gayod kini ganahan nga
  magpadakop
  magpabilin kining gawasnon
  inyong patyon
  apan dili kini dayag sama sa mga
  love birds gikan sa hawla nga
  kay dili pa kini madawat sa mga
  mata sa katawhan
  magpabilin kining gawasnong mga
  anino silong sa bulan
  og mga bitoon
  usa ka sakayan nga dahon nga
  mag-utaw-utaw sa paglayas sa tubig
  usa ka taghoy nga imong madungog
  sa kagwangan unya moingon ang bata
  nga atua na usab ang dili ingon nato nangagho sa iyang kamingaw
  hangtod dili ka mapandol sa bato
  hangtod dili ka malumos sa suba
  hangod dili ka masungagan sa kabaw
  dili mo gayod kini masabtan
  pasensya na apan dili man god kita